Direktesalgsforbundet

Direktesalgsforbundet (DF) er en norsk interesseorganisasjon for selskaper og distributører innen direktesalg og multi-level marketing (MLM). DF ble etablert i 1973 og ledes (per 2023) av Dan Sharoni. Per 2024 er 17 selskaper medlem av DF. Et stort antall av DFs medlemmer er utenlandske selskapers norske filialer.

 Formål og retningslinjer 
Hovedoppgaven til DF er å ivareta interessene til bransjens selskaper, distributører og kunder, i tillegg til å arbeide for bransjens anerkjennelse i samfunnet. Forbundet har uttrykt frustrasjon for det de mener er handlingslammelse hos norske myndigheter overfor useriøse aktører som de mener ødelegger for bransjens omdømme.DF advarer mot fordelsklubber på Internett!  Direktesalgsforbundet

Direktesalgsforbundet krever at medlemsselskapene og deres selgere markedsfører sine produkter innenfor gjeldende regelverk og etter forbundets etiske regler.5 klargjørende råd om helsepåstander  Direktesalgsforbundet Det avdekkes likevel med jevne mellomrom omfattende brudd på regelverket hos medlemsselskapenes selgere, og i Norge er det særlig toppselgernes markedsføring som har skapt negativt oppmerksomhet.

 Paraplyorganisasjoner 
DF er medlem i Federation of European Direct Selling Associations (SELDIA) som er det europeiske forbundet for direktesalg og World Federation of Direct Selling Associations (WFDSA) som er topporganisasjonen på verdensbasis.

 Internasjonale sanksjoner mot selskaper (utvalg) 
En rekke av forbundets medlemsselskaper har opplevd å bli sanksjonert i andre land for å drive ulovlig pyramidespill. Blant disse er:

 Herbalife er blant de medlemsselskapene som har vært med lengst i forbundet, og i 2016 inngikk selskapet et forlik med amerikanske Federal Trade Commission (FTC) om å betale en bot på 200 millioner dollar, samt iverksette omfattende endringer i sin forretningsplan. FTC beskrev Herbalife med de vanlige særtrekk ved pyramidespill, men uten å ta selve begrepet i bruk.
 Nu Skin Enterprises er også blant selskapene med lengst fartstid hos Direktesalgsforbundet, og i 2016 inngikk selskapet et forlik hvor de måtte betale 47 millioner dollar for ikke å ha opplyst sine investorer om at selskapet hadde blitt bøtelagt av kinesiske myndigheter for brudd på forbudet mot pyramidespill.
 Vemma var prøvemedlem hos Direktesalgsforbundet da det ble stengt av amerikanske myndigheter i august 2015.
 Kyäni var også prøvemedlem, men ble ikke tatt opp som fullverdig medlem etter at det ble avdekket omfattende ulovlig markedsføring.Kyäni ble ikke tatt opp som medlem i Direktesalgsforbundet! Direktesalgsforbundet Kyäni ble like etter politianmeldt i Sverige for brudd på forbudet mot pyramidespill.FTC targets company after Enquirer investigation CincinnatiKyäni Europe AB polisanmäls för misstänkt kedjebrevsspel Lotteriinspektionen
 I USA besluttet Tupperware i 2013 å forlate Direct Selling Association grunnet organisasjonens inkludering av pyramideselskaper, og har senere også trukket seg ut av Direktesalgsforbundet og tilsvarende interesseorganisasjoner i andre land.

 Se også 

 Direct Selling Association, interesseorganisasjon i USA grunnlagt i 1910
 World Federation of Direct Selling Associations (WFDSA), internasjonal paraplyorganisasjon for MLM-interesseorganisasjoner

 Referanser 

 Eksterne lenker 


Kategori:Norske interesseorganisasjoner
Kategori:Multi-level marketing
Kategori:Organisasjoner etablert i 1973